ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 9/2553เรื่อง หลักเกณฑ์ เงื่อนไข และวิธีการเกี่ยวกับการขอตรวจสอบและการยืนยันการอนุญาตให้ใช้หุ้นอ้างอิง และการจัดทํา และส่งรายงานเกี่ยวกับการใช้หุ้นอ้างอิง เพื่อการออกหุ้นกู้อนุพันธ์ อาศัยอํานาจตามความในข้อ 8 และข้อ 9 วรรคสอง แห่งประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 37/2552 เรื่อง หลักเกณฑ์ เงื่อนไข และวิธีการเกี่ยวกับการขอตรวจสอบและการยืนยันการใช้หุ้นอ้างอิง และการจัดทําและส่งรายงานเกี่ยวกับการใช้หุ้นอ้างอิง ลงวันที่ 3 สิงหาคม พ.ศ. 2552ข้อ ๒ ในประกาศนี้(1) "ประกาศที่ ทจ. 12/2552" หมายความว่า ประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 (2) "หุ้นกู้อนุพันธ์ที่ใช้หุ้นอ้างอิง" หมายความว่า หุ้นกู้อนุพันธ์ที่อาจมีการชําระหนี้ทั้งหมดหรือบางส่วนโดยส่งมอบเป็นหุ้น (3) "หุ้นอ้างอิง" (underlying shares) หมายความว่า หุ้นรายการใดรายการหนึ่ง หรือหลายรายการ ที่บริษัทที่ออกหุ้นกู้อนุพันธ์มีสิทธิส่งมอบหรือที่ผู้ถือหุ้นกู้อนุพันธ์มีสิทธิได้รับมอบ เพื่อการชําระหนี้ทั้งหมดหรือบางส่วนตามหุ้นกู้อนุพันธ์ (4) "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์ข้อ ๓ บริษัทที่ประสงค์จะออกและเสนอขายหุ้นกู้อนุพันธ์ที่ใช้หุ้นอ้างอิงต้องยื่นคําขอตรวจสอบการใช้หุ้นอ้างอิงตามแบบ 35-sn/dw ที่จัดไว้ในเว็บไซต์ของสํานักงาน พร้อมทั้งชําระค่าธรรมเนียมในวันยื่นคําขอตรวจสอบการใช้หุ้นอ้างอิง เว้นแต่ในกรณีที่หุ้นอ้างอิงของหุ้นกู้อนุพันธ์เป็นหุ้นที่จัดอยู่ในดัชนีหลักทรัพย์ของหุ้นในตลาดหลักทรัพย์แห่งประเทศไทย ประเภทดัชนีหลักทรัพย์ SET 50 ให้ได้รับยกเว้นไม่ต้องยื่นคําขอตรวจสอบการใช้หุ้นอ้างอิง แต่ยังต้องเป็นไปตามหลักเกณฑ์ในข้อ 5 และข้อ 6 สํานักงานจะแจ้งผลการพิจารณาคําขอตรวจสอบการใช้หุ้นอ้างอิงภายในสามวันทําการนับแต่วันที่ได้รับคําขอข้อ ๔ บริษัทที่ยื่นคําขอตรวจสอบการใช้หุ้นอ้างอิงจะได้รับแจ้งยืนยันการอนุญาตให้ใช้หุ้นอ้างอิงก็ต่อเมื่อสํานักงานพิจารณาเห็นว่าการใช้หุ้นอ้างอิงในกรณีดังกล่าวจะไม่ส่งผลกระทบต่อเสถียรภาพหรือความน่าเชื่อถือของตลาดทุน ทั้งนี้ โดยคํานึงถึงวิธีในการบริหารความเสี่ยงในหุ้นกู้อนุพันธ์ที่ใช้หุ้นอ้างอิงของบริษัทที่ยื่นคําขอประกอบด้วยในการแจ้งยืนยันการอนุญาตให้ใช้หุ้นอ้างอิง สํานักงานอาจกําหนดมูลค่าหรือจํานวนหุ้นอ้างอิงสูงสุด หรือระยะเวลาในการใช้หุ้นอ้างอิงนั้นไว้ด้วยก็ได้ข้อ ๕ ในกรณีที่มีความจําเป็นเพื่อรักษาเสถียรภาพหรือความน่าเชื่อถือของตลาดทุน สํานักงานอาจประกาศระงับการนําหุ้นที่ออกโดยบริษัทใดบริษัทหนึ่งมาใช้เป็นหุ้นอ้างอิง ภายใต้เงื่อนไขหรือระยะเวลาที่กําหนด (ถ้ามี) แต่การประกาศดังกล่าวไม่กระทบต่อหุ้นอ้างอิงของหุ้นกู้อนุพันธ์ที่ได้เสนอขายต่อผู้ลงทุนไปก่อนแล้ว ข้อ ๖ ภายหลังการเสนอขายหุ้นกู้อนุพันธ์ที่ใช้หุ้นอ้างอิง บริษัทต้องดําเนินการ ดังต่อไปนี้ด้วย(1) แจ้งจํานวนหุ้นกู้อนุพันธ์ที่ใช้หุ้นอ้างอิงที่ขายได้ พร้อมทั้งจํานวนหุ้นอ้างอิงในหุ้นกู้อนุพันธ์ที่ใช้หุ้นอ้างอิงดังกล่าว ต่อสํานักงานภายในวันทําการถัดจากวันปิดการเสนอขาย (2) แจ้งจํานวนหุ้นกู้อนุพันธ์ที่ใช้หุ้นอ้างอิงที่ได้มีการไถ่ถอนแล้ว พร้อมทั้งจํานวนหุ้นอ้างอิงในหุ้นกู้อนุพันธ์ที่ใช้หุ้นอ้างอิงดังกล่าว ให้สํานักงานทราบภายในวันทําการถัดจากวันไถ่ถอนหุ้นกู้อนุพันธ์ที่ใช้หุ้นอ้างอิง ในกรณีที่การเสนอขายหรือการไถ่ถอนหุ้นกู้อนุพันธ์ที่ใช้หุ้นอ้างอิงกระทําอย่างต่อเนื่อง ให้บริษัทแจ้งข้อมูลตามวรรคหนึ่ง (1) หรือ (2) ต่อสํานักงานภายในสามวันทําการนับแต่วันสุดท้ายของทุกเดือนที่มีการเสนอขายหรือการไถ่ถอนหุ้นกู้อนุพันธ์ที่ใช้หุ้นอ้างอิงนั้นในการแจ้งข้อมูลตามวรรคหนึ่งหรือวรรคสอง บริษัทจะดําเนินการตามวิธีการใดวิธีการหนึ่งดังต่อไปนี้ก็ได้ (1) แจ้งข้อมูลในรูปเอกสารสิ่งพิมพ์ โดยบริษัทจะใช้แบบรายงานผลการขายหลักทรัพย์ (แบบ 81-1) ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรายงานผลการขายหลักทรัพย์ต่อประชาชนก็ได้(2) แจ้งข้อมูลผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนดข้อ ๗ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 30/2546 เรื่อง หลักเกณฑ์ เงื่อนไข และวิธีการเกี่ยวกับการขอตรวจสอบและการยืนยันการใช้หุ้นอ้างอิง และการจัดทําและส่งรายงานเกี่ยวกับการใช้หุ้นอ้างอิง ลงวันที่ 15 ตุลาคม พ.ศ. 2546 หรือประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 37/2552 เรื่อง หลักเกณฑ์ เงื่อนไข และวิธีการเกี่ยวกับการขอตรวจสอบและการยืนยันการใช้หุ้นอ้างอิง และการจัดทําและส่งรายงานเกี่ยวกับการใช้หุ้นอ้างอิง ลงวันที่ 3 สิงหาคม พ.ศ. 2552 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๘ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 22 เมษายน พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เนื่องจากได้มีการปรับปรุงหลักเกณฑ์เกี่ยวกับการออกและเสนอขายใบสําคัญแสดงสิทธิอนุพันธ์ ทําให้หลักเกณฑ์เกี่ยวกับการขอตรวจสอบและการยืนยันการอนุญาตให้ใช้หุ้นอ้างอิงสําหรับการออกใบสําคัญแสดงสิทธิอนุพันธ์มีความแตกต่างจากหลักเกณฑ์เกี่ยวกับการขอตรวจสอบและการยืนยันการอนุญาตให้ใช้หุ้นอ้างอิงสําหรับการออกหุ้นกู้อนุพันธ์ ดังนั้น เพื่อกําหนดหลักเกณฑ์เกี่ยวกับการขอตรวจสอบและการยืนยันการอนุญาตให้ใช้หุ้นอ้างอิงสําหรับการออกหุ้นกู้อนุพันธ์เป็นการเฉพาะ จึงจําเป็นต้องออกประกาศนี้